《涌金池》
宋代·董嗣杲

一道香沟压郭西，粉墙低护石阶危。
短碑数尺镌何字，清泰三年凿此池。
桥市浣衣无空处，庙门卖卜有灵时。
碧桃自趁东流水，暗老春光水不知。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。